बाल-बाल बचे फायर डिपार्टमेंट के 100 कर्मचारी
Delhi Jaipur Golden Transport Company Fire Accident - Building Collapsed. नॉर्थ दिल्ली की जयपुर गोल्डन ट्रांसपोर्ट कंपनी के वेअरहाउस की बिल्डिंग में बुधवार को सुबह 11.50 बजे आग लग गई। सूचना मिलते ही फायर डिपार्टमेंट ने 18 फायर ब्रिगेड आग बुझाने के लिए मौके पर भेज दिए
नॉर्थ दिल्ली में पुलबंगश मेट्रो स्टेशन के नजदीक जयपुर गोल्डन ट्रांसपोर्ट कंपनी के वेअरहाउस की बिल्डिंग में बुधवार को सुबह 11.50 बजे आग लग गई। सूचना मिलते ही फायर डिपार्टमेंट ने 18 फायर ब्रिगेड आग पर काबू पाने के लिए मौके पर भेज दिए। आग को बुझाया जा रहा था तभी अचानक से तीन मंजिला बिल्डिंग ढह गई है।
दिल्ली फायर सर्विस के डायरेक्टर अतुल गर्ग ने बताया कि मौके पर लगभग 100 कर्मचारी आग बुझा रहे थे वे सभी बिल्डिंग गिरने से दब जाने से बाल-बाल बच गए। बताया जा रहा है कि 3 कर्मचारियों को चोट आई है। इस घटना का वीडियो सोशल मीडिया पर वायरल हो रहा है।
जांच में आग लगने की वजह का पता लगाया जाएगा
DCP नॉर्थ दिल्ली सागर सिंह कलसी ने बताया कि हमें करीब 12 बजे आग लगने की सूचना मिली थी। आग बुझा दी गई है। किसी प्रकार की जनहानि नहीं हुई है। जांच में आग लगने की वजह का पता लगाया जाएगा।
खबर का वीडियो देखें...